Részletes kémjelentés Marcus Aureliusról
Hős Commodus, jaj, nagy kockázat áll fenn!
Tegnap, midőn a Colosseum zengett,
A vén császár rosszallta, mit jelentett
Néked zsivaj és cirkuszi halálnem.

«Erejét tisztelem, jellemét már nem;
Túlszerette e puhatestű plebset,
Az élősdit, a szívben-fejben restet,
Ki bárgyún süvölt: circenses et panem...»

Per Iovem, hérosz, óva intlek téged!
Láttad Galliát, s a tengeren tuli
Tyrost, mely dicső bíborától fénylett,

De vad Pannoniát is, hol torz puli
Acsarog, míg kergén-riadt nyáj béget…
«…ceterum addo, ecce Vox Populi.»
Orosz László Wladimir versei
Szonettek